Die Springbokkaptein Siya Kolisi het bekend gemaak dat hy negatief vir Covid-19 getoets het nadat sy vrou, Rachel, vroeër aangekondig het dat sy die virussiekte onder lede het.
“Dit was by tye rof en vreesaanjaend, veral as jy klein kindertjies het wat nie verstaan dat hulle nie aan jou mag raak nie. My hart breek vir diegene wat alleen in ŉ hospitaal hierteen moet stry, terwyl hulle nie weet of hulle hul geliefdes weer gaan sien nie.
“My hart breek terselfdertyd vir die gesondheidswerkers wat onophoudelik werk en onderbeman is, terwyl ander nie die veiligheidsmaatreëls ernstig opneem nie.”
“Dit het beslis ook sy tol op die kinders geëis om nie hulle ma by ons te hê nie. Ek het al die huishoudelike verantwoordelikhede oorgeneem en vir die eerste keer ooit besef ek hoe dit moet wees wanneer ek gaan toer. Dit is nie maklik nie.”